Europarlamendi liikmed valitakse otsestel valimistel viieks aastaks, kusjuures riikidest valitud poliitikute kohtade arv sõltub päritolumaa rahvaarvust. Eestist valitud saadikute arv on 6 ja nii jääb vastavalt Lissaboni lepingule ka tulevikus.      9. Europarlamendi liikmed Eestist (foto)    Kommentaarid:    Viimastel europarlamendi valimistel Eestis said tänu  Toomas Hendrik Ilvesele ülekaaluka võidu sotsiaaldemokraadid. Nõnda ongi kuuest kolm Eestist pärit europarlamendi liiget sotsiaaldemokraadid, kuuludes suuruselt teise, sotsiaaldemokraatide fraktsiooni. Need on Marianne Mikko, Andres Tarand ning Katrin Saks - viimane läks parlamenti hiljem Ilvese asemel. Tunne Kelam kuulub suurimasse Euroopa Rahvapartei (Kristlike Demokraatide) fraktsiooni. Toomas Savi ja Siiri Oviir kuuluvad Euroopa Demokraatide ja Liberaalide Liidu fraktsiooni.      10. Euroopa Komisjon  • Tegutseb liidu üldistes huvides  • Õigusaktide ettepanekute tegemise ainuõigus  • Vastutab liidu poliitika elluviimise eest  • Igast liikmesriigist üks liige - volinik    Kommentaarid:    Kolmas oluline institutsioon on Euroopa Komisjon. Kui Euroopa Liidu Nõukogu liikmed esindavad liikmesriikide valitsusi ning Euroopa Parlament Euroopa Liidu kodanikke, siis Euroopa Komisjon on riiklikest valitsustest sõltumatu ning  tegutseb liidu üldistes huvides.